Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael jätkab sõda Hamasiga Gaza sektoris,
otsustanud kindlalt saavutada oma väljakuulutatud eesmärgid,
hoolimata, kuigi ettevaatlikult, nii välis- kui ka riigisisesest survest.
Ameerika Ühendriigid näivad tihendavat nõudmisi,
et Iisrael "teeks rohkem" tsiviilelanike kaitsmiseks sõjas Hamasiga.
Süüria süüdistab Iisraeli surmava löögi eest
sihtmärkidele Damaskuse lähistel, kus paiknevad Iraani käsilasjõud.
Iisrael jätkab Gaza sektoris sõda terrorirühmituse Hamas vastu,
olles kindlalt otsustanud saavutada oma väljakuulutatud eesmärgid,
hoolimata, kuigi ettevaatlikult, nii välis- kui ka riigisisesest survest,
mis näib Jeruusalemma suhtes kasvavat.
Iganädalase kabinetiistungi avakõnes
luges Iisraeli peaminister Benjamin Netanyahu ette kirja,
mille kirjutasid kümned leinavad perekonnad, kelle pojad ja tütred
on maksnud võitluses Iisraeli julgeoleku eest ülima hinna.
Täna antakse valitsusele julgeolekualane briifing.
Tahaksin esmalt lugeda kirja,
mille sain hommikul kümnetelt langenud kangelaste perekondadelt.
Nad kirjutavad: "Rahvas on tugev, vankumatu vaimuga.
Kangelaslikud tsiviilelanikud ja sõdurid
on otsustanud saavutada absoluutse võidu.
Teil on mandaat võidelda; teil pole mandaati poolel teel peatuda.
See on langenute testament ja see on meie kohustus elavate ees.
Tahaksin vastata kallitele perekondadele:
Langenute testament juhendab meid. Võitleme lõpuni.
Saavutame kõik oma eesmärgid: Hamasi kõrvaldamine,
kõigi meie pantvangide vabastamine ja selle tagamine,
et Gaza ei muutuks taas terrorismi, agiteerimise
ja Iisraeli riigi vastu suunatud rünnakute hälliks.
Jätkame võitlust lõpuni langenute nimel
ja meie elu tagamiseks siin Iisraelimaal.
Samal ajal kui perekonnad, kelle lähedased on toonud ülima ohvri,
nõuavad kindlalt, et valitsus jätkaks järeleandmatult;
kahekordistavad pantvangide pered ja vabastatud pantvangid ponnistusi
valitsusele surve avaldamiseks
uueks humanitaarpausiks, mis aitaks tagasi tuua
teisi Hamasi valduses olevaid Iisraeli pantvange.
Pantvangid kogevad põrgut ja viibivad surmaohus.
Iga päev, tund ja minut on kriitiline.
Iisrael peab pakkuma uut pantvangide vabastamist käsitlevat kokkulepet
ja saama rahvusvahelise kogukonna toetuse.
Oluline on märkida, et Mossadi direktor David Barnea
kohtus koos CIA direktori William Burnsiga
Katari peaministri Mohammed bin Abdulrahman al-Thaniga
ühes Euroopa pealinnas, et arutada võimalust
jõuda kokkuleppele, mis võiks aidata kaasa
ülejäänud Hamasi valduses olevate pantvangide vabastamisele.
USA pakub Iisraelile neis jõupingutustes
täielikku diplomaatilist tuge
ja olles jätkuvalt avalikult resoluutne Iisraeli enesekaitseõiguse suhtes,
pikendas taas sõda Hamasi hävitamiseks.
Ometi, samal ajal kui Iisrael teeb kõik, et kaitsta Gaza mittekombatante,
ületades Genfi konventsiooni piiranguid,
näib president Joe Biden olevat veendunud, et Iisrael ei tee piisavalt.
Tahan, et nad keskenduksid tsiviilelanike säästmisele,
mitte ei lõpetaks Hamasi jälitamist, vaid oleksid ettevaatlikumad.
Oluline on märkida,
et IDF-i peastaabi ülem kindralleitnant Herzi Halevi
hindas Gazas olukorda koos 99. diviisi komandöride ja vägedega
pärast traagilist vahejuhtumit,
kus IDF-i sõjaväelased tapsid kolm Iisraeli pantvangi,
vaatamata sellele, et nood pingutasid kogu jõust,
et anda märku oma viibimisest aktiivses sõjatsoonis
ja et nad pole Hamasi terroristid.
Ütlen teile väga lihtsalt - see olukord on väga raske ja valus
ja keegi ei tule ega ütle midagi muud.
Aga lisaks, ja me kõik saame sellest aru,
ei ole mul vaja tulla siia ja seda teile öelda.
Seda olukorda oleks saanud kergesti ära hoida. Mõelge järele,
miks me alustasime maismaaoperatsiooni?
Seadsime kolm eesmärki: Hamasi lammutamine,
Gaza sektori naaberasulate elanike julgeoleku taastamine.
Ja teie siin koridoris, kust need karmid rünnakud Be'eri vastu lähtusid,
olete seal käinud ja näinud, kuidas Be'eri välja näeb.
Kolmas ülesanne on pantvangide tagastamine.
Tahame seda kõik väga.
Ja ütlen teile, et selles olukorras tulid kolm inimest välja;
nad teadsid, et riskivad, kui lähenevad IDF-i vägedele.
Et vähendada riski, millega nad arvestasid, võtsid nad särgid seljast,
et keegi ei arvaks, et neil on lõhkeseadeldis,
ja hoidsid valget riiet teiba otsas, et end identifitseerida.
Nad tulid, rääkides heebrea keeles, paludes abi.
Ja me tõesti, meie sõdurid, keda ma pole veel kohanud,
aga olen kindel, et nad on parimad, sest kõik tahavad teha head.
Olen kindel, et nad olid veendunud, et teevad õigesti.
Ma ei räägi sellest, kas neil oli õigus või mitte,
vaid et teeksime edaspidi õigesti.
Jätkates rõhutas kindral Halevi taas,
kui tähtis on järgida IDFi lahingureegleid,
ja õppida traagilisest intsidendist, et see enam kunagi ei korduks.
Kui näed kahte inimest, kes sind ei ähvarda ja on relvastamata,
kes tulevad käed üleval, särgita, siis mõtle kaks sekundit.
Ja tahan teile öelda midagi niisama olulist.
Kui need oleks kaks Gaza elanikku valge lipuga,
kes tulevad välja, et alla anda, kas me tulistaksime neid?
Absoluutselt mitte! Absoluutselt mitte! IDF ei käitu niimoodi.
Ma ütlen teile, kes iganes siin segadusse sattus...
Isegi need, kes võitlevad meie vastu -
kui nad panevad relvad maha ja tõstavad käed,
arreteerime nad, me ei tulistata neid.
Saame vangidelt palju luureinfot. Meil on juba üle tuhande.
Me ei lase neid maha,
sest IDF ei lase maha inimest, kes käed üles tõstab.
See on tugevus, mitte nõrkus.
Vahepeal saabusid Iisraeli USA kaitseminister Lloyd Austin
ja Ühendriikide peastaabiülemate ühendkomisjoni esimees
kindral Charles Brown Jr.
Nad pidasid täna hommikul Tel Avivis järjestikuseid kohtumisi
Jeruusalemma tippjuhtidega, arutades edasist sõda Hamasi vastu,
koos teiste piirkondlike ohtude
ja Iraani juhitava vaenutegevusega.
Kuigi kohtumised kestavad,
järgneb sellele USA riikliku julgeoleku nõuniku Jake Sullivani visiit,
kes rõhutas Washingtoni kindlat toetust Jeruusalemmale,
koos ootustega leevendada sõja humanitaarseid tagajärgi
Gaza elanikkonnale.
Kui Iisrael alustas kampaaniat, et juurida välja terroristlik oht,
mida Hamas Iisraeli riigile kujutab, tegi ta algusest peale selgeks,
et see sõda edeneb etappides.
Praegu käib suure intensiivsuse faas, kus käimasolevad maaoperatsioonid,
sõjalised operatsioonid, toimuvad nii Gaza põhja- kui lõunaosas.
Kuid toimub üleminek selle sõja teise etappi,
mis keskendub täpsemalt juhtkonna sihtimisele
luurepõhises operatsioonis, mis jätkab Hamasi kujutatava ohuga tegelemist.
Sullivan märkis lisaks, et kuigi ta on nõus Iisraeli sõja eesmärkidega,
on pingutused Gaza tsiviilelanike kaitsmiseks samavõrd tähtsad,
millega Jeruusalemm on ka korduvalt nõustunud.
USA riikliku julgeoleku nõunik rääkis ka vaenutegevusest,
mida Iraani Islamivabariik suunab Iisraeli vastu
muuhulgas oma Liibanonis ja Jeemenis asuvate käsilaste kaudu.
Iisraeli kodanikud, kes on evakueeritud põhjast,
peavad saama naasta kodudesse ja seda tõelise turvatundega.
Ja see tähendab, et tuleb tegeleda teiselt poolt piiri lähtuva ohuga.
Kuid usume samuti, et sellega saab tegeleda diplomaatia abil
ja see ei nõua uue sõja alustamist. See ei nõua mitte ainult diplomaatiat,
vaid, nagu sissejuhatuses ütlesin, ka heidutust,
sest peame saatma selge sõnumi,
et me ei salli selliseid ähvardusi ja terroristlikku tegevust,
mida oleme näinud Hezbollah'lt ja Liibanoni territooriumilt.
Jätkame iga sammu, mida peame vajalikuks ja asjakohaseks,
et tegeleda huttide ohuga. Ja vastates teie küsimusele,
tegeleme ka faktiga, et kuigi hutid vajutavad nii-öelda päästikule,
siis relva annab neile kätte Iraan,
ja Iraanil on kohustus teha ise samme nende rünnakute lõpetamiseks,
sest need rünnakud, nagu öeldud, on fundamentaalne oht
rahvusvahelisele õigusele ning rahule ja julgeolekule.
Oluline on mainida, et eile õhtul tabas mitu raketiseeriat Iraani objekte
Süüria pealinna Damaskuse lähistel.
Ja kuigi Süüria sõjavägi aktiveeris oma õhutõrje,
et saabuvaid lendkehi kinni püüda, tekitati infrastruktuurile tõsist kahju,
ja vähemalt kaks Iraani proksivõitlejat said väidetavalt surma
ning mitmed teised, sh Süüria sõjaväelased, said viga.
Pommitamise järel osutas Süüria režiim süüdistavalt Iisraeli suunas.
Sellegipoolest ei kinnitanud ega eitanud IDFi pressiesindus
oma väidetavat vastutust, kui neilt kommentaari palusime.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile.
Lisaks on oluline esile tuua,
et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie saated teid õnnistavad ja soovite aidata meil kulusid kanda,
kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud nädalat!
Kohtumiseni järgmises saates! Seniks - shalom Jeruusalemmast!
Tõlge: Monika Jaaguri